Η **Μπραχμανμπάρια** (βεγγαλικά: ব্রাহ্মণবাড়ীয়া) είναι ιστορική πόλη του Μπανγκλαντές. Είναι η πρωτεύουσα της υποεπαρχίας Μπραχμανμπάρια Σαντάρ και της επαρχίας Μπραχμανμπάρια και η δεύτερη μεγαλύτερη πόλη μετά τη Κομίλα στο ανατολικό Μπαγκλαντές. Η Μπραχμανμπάρια είναι ένας από τους παλαιότερους δήμους στο Μπαγκλαντές, και ιδρύθηκε το 1769. Η Μπραχμανμπάρια ανακηρύχθηκε έδρα επαρχίας το 1984. Η δημοτική περιοχή έχει πληθυσμό 168.636 κατοίκων σύμφωνα με την Απογραφή του 2011. Η Μπραχμανμπάρια είναι γνωστή για το πεδίο φυσικού αερίου Τίτας, το πουτούλ νατς και γλυκά φαγητά όπως το τσαναμούχι. Ήταν ένα μέρος της μεγαλύτερης επαρχίας Κομίλα μέχρι το 1984.

Διοίκηση
--------

Η Μπραχμανμπάρια έλαβε καθεστώς της πόλης το 1984. Τα όρια της πόλης περιέχουν το δήμο Σαντάρ, 12 τμήματα, 78 μαχάλλα, και 36 χωριά.

### Μητροπολιτικές γειτονιές

Ορισμένες από τις πλούσιες και πολυσύχναστες γειτονιές της Μπραχμανμπάρια είναι οι παρακάτω:

* Μέση της πόλης
* Μέντα
* Πάικ Παρά
* Κόλετζ Παρά
* Καζί Παρά
* Μόντια Παρά
* Ούλτσα Παρά
* Κάντι Παρά
* Σαράκ Μπαζάρ
* Σιμράιλ Κάντι
* Κέντρο της πόλης
* Μπιτζεσουόρ

Δημογραφικά στοιχεία
--------------------

Η επίσημη γλώσσα της Μπραχμανμπάρια είναι τα βεγγαλικά. Έχει ένα από τα μεγαλύτερα Μπάσα Σαχίτγια Κέντρα της χώρας. Τα αγγλικά είναι ευρέως διαδεδομένα στην πόλη. Υπάρχουν πολλά αγγλικά σχολεία εδώ. Πάνω από το 95% του πληθυσμού της πόλης είναι Μπενγκάλι. Η Μπραχμανμπάρια είναι ασφαλής τόπος διαμονής για τις μειονότητες.

Γεωγραφία και κλίμα
-------------------

Άποψη του ποταμού Τίτας από την Μπραχμανμπάρια
Η Μπραχμανμπάρια βρίσκεται στο κεντροανατολικό Μπαγκλαντές. Οι κοντινές πόλεις είναι η Ντάκα, η Κομίλα, το Ναραγιανγκάντζ και η Αγκαρτάλα. Αυτή η πόλη είναι στην όχθη του ποταμού Τίτας. Επίσης, υπάρχει ο ποταμός Μέγκνα στα δυτικά της Μπραχμανμπάρια.
Το κλίμα της Μπραχμανμπάρια είναι πολύ παρόμοιο με άλλες πόλεις του Μπαγκλαντές. Το καλοκαίρι είναι πολύ ζεστό. Ο Αύγουστος είναι ο ζεστότερος μήνας και ο Ιανουάριος είναι ο ψυχρότερος. Οι πλημμύρες είναι μια σημαντική ανησυχία για τους ανθρώπους στη Μπραχμανμπάρια, καθώς η πόλη έχει πληγεί από πλημμύρες για τέσσερις φορές μέσα σε μια δεκαετία. Οι ανεμοστρόβιλοι και οι μουσώνες Κααλμποϊσάχι τζορ χτυπούν σχεδόν κάθε χρόνο.

Η Μπραχμανμπάρια έχει τροπικό υγρό και ξηρό κλίμα.

| Κλιματικά δεδομένα Μπραχμανμπάρια |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 25(77) | 28(82) | 32(90) | 33(91) | 33(91) | 32(90) | 32(90) | 32(90) | 32(90) | 31(88) | 29(84) | 27(81) | auto |
| Μέση Μηνιαία °C (°F) | 18(64) | 22(72) | 26(79) | 28(82) | 28(82) | 29(84) | 29(84) | 29(84) | 28(82) | 27(81) | 22(72) | 22(72) | 25(77) |
| Μέση Ελάχιστη °C (°F) | 10(50) | 14(57) | 19(66) | 22(72) | 23(73) | 25(77) | 25(77) | 25(77) | 24(75) | 23(73) | 17(63) | 17(63) | 20 |
| Υετός mm (ίντσες) | 14,4 | 39,8 | 72,8 | 168,2 | 315,4 | 344,9 | 367,9 | 247,5 | 197,6 | 148,5 | 30,4 | 8,9 |  |
| Μέσες ημέρες κατακρημνίσεων (≥ 0.1 mm) | 4 | 5 | 7 | 12 | 19 | 23 | 28 | 26 | 22 | 13 | 3 | 1 | auto |
| *Πηγή: Worldweatheronline* |

### Γκαλερί

* Ηλιοβασίλεμα στον Τίτας.Ηλιοβασίλεμα στον Τίτας.
* Απόγευμα στον Τίτας.Απόγευμα στον Τίτας.

Δείτε επίσης
------------

* Οικονομία της Μπραχμανμπάρια
* Κατάλογος κολλεγίων και πανεπιστημίων στην Μπραχμανμπάρια
* Τουρισμός στην Μπραχμανμπάρια

Παραπομπές
----------

1. ↑  en.wikipedia.org/wiki/Brahmanbaria.
2. ↑  «Wikivoyage». Map Data OpenStreetMap. Ανακτήθηκε στις 11 Ιουλίου 2011.
3. ↑  «Government Official Name». Local government in Bangladesh. Αρχειοθετήθηκε από το πρωτότυπο στις 12 Ιουνίου 2018. Ανακτήθηκε στις 17 Ιουνίου 2018.
4. ↑  «NGA GeoNames Database». National Geospatial-Intelligence Agency. Αρχειοθετήθηκε από το πρωτότυπο στις 18 Μαρτίου 2017. Ανακτήθηκε στις 14 Ιουλίου 2008.
5. ↑  «National Web Portal of Bangladesh». Bangladesh National Web Portal. Αρχειοθετήθηκε από το πρωτότυπο στις 2 Απριλίου 2014. Ανακτήθηκε στις 17 Ιουνίου 2018.
6. ↑  «Population Census Wing, BBS». Αρχειοθετήθηκε από το πρωτότυπο στις 27 Μαρτίου 2005. Ανακτήθηκε στις 10 Νοεμβρίου 2011.
7. ↑  Bangladesh Compendium of Environment Statistics. Bangladesh Bureau of Statistics, Statistics Division, Ministry of Planning, Government of the People's Republic of Bangladesh. 2009.
8. ↑  «Brahmanbaria, Bangladesh Travel Weather Averages (Worldweather)». Worldweatheronline. Ανακτήθηκε στις 3 Οκτωβρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Brahmanbaria στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134993951
* LCCN: n89297730

 |

 |